钦定古今图书集成/明伦汇编/闺媛典/第307卷 > 皇清四十 > 吴尚贤妻曹氏
## 钦定古今图书集成/明伦汇编/闺媛典/第307卷 > 皇清四十 > 吴尚贤妻曹氏

按《信丰县志》：曹氏，吴尚贤妻。幼失母，无人鞠养，九岁许吴，十四即归焉。逾二年生子，又四年夫亡。翁怜其少，谕再嫁不可，姑周旋以成其志，艰苦备尝，教子成立。忽遘疾，出匣内碎金三十两付姑，指其子泣曰：“是妇指血所积，幸以是衣食藐孤。” 姑执其手，哭竟不起。